钦定古今图书集成/明伦汇编/闺媛典/第042卷 > 唐一夔妻杨氏
## 钦定古今图书集成/明伦汇编/闺媛典/第042卷 > 唐一夔妻杨氏

按《宝庆府志》：杨氏，绥宁正昂女。许聘城步唐一夔，将
笄，昂多索钱帛，一夔贫无以应利。太学生卿某厚聘
许为妾，逼氏行，氏曰：“大义所在，岂以富贵易志耶？”昂
知其不可夺，欲手刃之，以救免。氏谋于伯父曰：“适夔，
吾生适卿，吾死，计安出？”伯父私送之，唐氏以针刺度
日，贫约终身无怨。